BILAG I

EU-miljømærkekriterier for tildeling af EU-miljømærket til kosmetiske produkter

GENERELLE FORHOLD

Formål med kriterierne

EU-miljømærkekriterierne er målrettet de miljømæssigt bedste kosmetiske produkter på markedet. Kriterierne fokuserer på de vigtigste miljøpåvirkninger i forbindelse med disse produkters livscyklus og fremmer aspekter vedrørende den cirkulære økonomi.

Kriterierne har navnlig til formål at fremme produkter, der har en begrænset påvirkning for så vidt angår økotoksikologi og bionedbrydelighed, som kun må indeholde begrænsede mængder farlige stoffer, og som bruger mindre emballage, der nemt kan genanvendes. Der tilskyndes til anvendelse af genanvendt materiale og genpåfyldelig emballage.

Formålet med kriterierne er i denne forbindelse at:

1) fastsætte krav, der begrænser den samlede akvatiske toksicitet

2) fastsætte krav, der sikrer, at ingredienserne er bionedbrydelige og ikke forbliver i vandet

3) anerkende og belønne produkter med begrænset anvendelse af farlige stoffer

4) fastsætte krav, der skal muliggøre maksimal udnyttelse af produkter indeholdt i en beholder, fremme minimal anvendelse af emballeringsmateriale og fremme genanvendeligheden af plast

5) anerkende og belønne produkter, der indeholder fornyelige ingredienser af bæredygtig oprindelse

6) garantere, at produktet opfylder visse krav til kvalitet og brugertilfredshed

7) fastsætte et krav om, at forbrugerne informeres om de miljømæssige fordele, der er forbundet med produktet, med henblik på at fremme valget af det.

Kriterierne for tildeling af EU-miljømærket til kosmetiske produkter er:

1) toksicitet for organismer, der lever i vand: kritisk fortyndingsvolumen (CDV) for rinse-off-produkter (produkter, som afrenses)

2) bionedbrydeligheden af rinse-off-produkter

3) akvatisk toksicitet for og bionedbrydeligheden af leave-on-produkter (produkter, som ikke afrenses)

4) stoffer, hvis anvendelse er udelukket eller begrænset

5) emballage

6) bæredygtigt indkøb af palmeolie, palmekerneolie og heraf afledte produkter

7) brugsegnethed

8) oplysninger på EU-miljømærket.

Vurdering og verifikation:

a) Krav

Der er for hvert kriterium anført specifikke vurderings- og verifikationskrav.

Når ansøgeren skal forelægge erklæringer, dokumentation, analyser, testrapporter eller andet belæg for, at kriterierne er opfyldt, kan dette materiale stamme fra ansøgeren og/eller dennes leverandør(er) og/eller dennes leverandør(er) osv., alt efter hvad der er relevant.

De ansvarlige organer skal fortrinsvis anerkende attester udstedt af organer, der er akkrediteret i overensstemmelse med de relevante harmoniserede standarder for test- og kalibreringslaboratorier, og verifikationer af organer, der er akkrediteret i overensstemmelse med de harmoniserede standarder for organer, der certificerer produkter, processer og tjenester.

Der kan eventuelt anvendes andre testmetoder end dem, der er anført for de enkelte kriterier, hvis det ansvarlige organ, der skal vurdere ansøgningen, accepterer dem som ligeværdige.

De ansvarlige organer kan om nødvendigt kræve supplerende dokumentation og foretage en uafhængig verifikation eller kontroller på stedet for at kontrollere, at disse kriterier overholdes.

Ved ændringer af leverandører og produktionssteder, der vedrører produkter, som EU-miljømærket er tildelt, underrettes de ansvarlige organer herom, og der fremsendes supplerende dokumentation, som gør det muligt at verificere den fortsatte opfyldelse af kriterierne.

Det er en forudsætning, at produktet opfylder alle gældende lovkrav i det eller de lande, hvor produktet markedsføres. Ansøgeren skal afgive en erklæring om, at produktet opfylder dette krav.

I tillægget omtales listen i databasen for vaskemiddelingredienser »Detergent Ingredient Database« (DID-listen), som indeholder de oftest benyttede ingredienser i rengøringsmidler og kosmetik. Den skal anvendes som grundlag for beregning af det kritiske fortyndingsvolumen (CDV) (kriterium 1), til vurdering af bionedbrydeligheden (kriterium 2) af indholdsstofferne og til vurdering af den akvatiske toksicitet for og bionedbrydeligheden af leave-on-produkter (kriterium 3). For stoffer, der ikke er opført på DID-listen, gives der anvisninger på, hvordan de relevante data beregnes eller ekstrapoleres. Den seneste version af DID-listen findes på EU-miljømærkets websted (1) eller via de enkelte ansvarlige organers websteder.

Der skal forelægges det ansvarlige organ en liste over alle indholdsstoffer i slutproduktet med angivelse af handelsnavnet (hvis et sådant eksisterer), den kemiske betegnelse, CAS-nr., INCI-betegnelse (den internationale nomenklatur for kosmetiske bestanddele), DID-nr. (2) (hvis et sådant eksisterer), dets funktion, form og koncentration i vægtprocent (inkl. og ekskl. vand), uanset koncentrationen i den endelige produktformulering. Alle anførte stoffer indeholdt i form af nanomaterialer, angives klart i listen med ordet »nano« i parentes.

Der skal for hvert angivet stof forelægges et sikkerhedsdatablad (SDS) i overensstemmelse med Europa-Parlamentets og Rådets forordning (EF) nr. 1907/2006 (3). Findes der ikke et SDS for et individuelt stof, fordi det indgår i en blanding, skal ansøgeren forelægge SDS'et for blandingen.

Til brug for vurderingen kræves der også skriftlig bekræftelse fra ansøgeren på, at kriterierne er opfyldt.

Bemærkninger: Etiketter, anprisninger og/eller anvisninger, der ledsager produktet skal bruges til at kategorisere det kosmetiske produkt. Hvis et kosmetisk produkt markedsføres til forskellige kosmetiske anvendelser, skal produktet tildeles den kosmetiske produktkategori, for hvilken der gælder de strengeste kriterier.

b) Målegrænser

Alle stoffer skal opfylde miljøkriterierne som fastlagt i tabel 1.

Tabel 1

Grænseværdier, der gælder for stoffer i kosmetiske produkter (vægtprocent, % w/w), anført pr. kriterium. Betegnelser: CLP = klassificering, mærkning og emballering; CMR = kræftfremkaldende, mutagen eller reproduktionstoksisk; — = ikke relevant

Kriteriets betegnelse Konserveringsmidler Farvestoffer Duftstoffer Urenheder Andre stoffer (f.eks. overfladeaktive stoffer, enzymer, UV-filtre) Kriterium 1: Toksicitet for organismer, der lever i vand: kritisk fortyndingsvolumen (CDV) for kosmetiske rinse-off-produkter ingen øvre grænse ((*1)) ingen øvre grænse ((*1)) ingen øvre grænse ((*1)) ≥ 0,0100 ingen øvre grænse ((*1)) Kriterium 2: Bionedbrydeligheden af kosmetiske rinse-off-produkter ingen øvre grænse ((*1)) ingen øvre grænse ((*1)) ingen øvre grænse ((*1)) ≥ 0,0100 ingen øvre grænse ((*1)) Kriterium 3: Bionedbrydeligheden af og akvatisk toksicitet for kosmetiske leave-on-produkter ingen øvre grænse ((*1)) ingen øvre grænse ((*1)) ingen øvre grænse ((*1)) ≥ 0,0010 ingen øvre grænse ((*1)) Kriterium 4: Stoffer, hvis anvendelse er udelukket eller begrænset Kriterium 4 a), nr. i): Begrænsninger af indholdsstoffer, der er klassificeret i henhold til Europa-Parlamentets og Rådets forordning (EF) nr. 1272/2008 (4) (rinse-off) ≥ 0,0100 ((*2)) ≥ 0,0100 ((*2)) ≥ 0,0100 ≥ 0,0100 ≥ 0,0100 Kriterium 4 a), nr. i): Begrænsninger af indholdsstoffer, der er klassificeret i henhold til Europa-Parlamentets og Rådets forordning (EF) nr. 1272/2008 (leave-on) ≥ 0,0010 ((*2)) ≥ 0,0010 ((*2)) ≥ 0,0010 ≥ 0,0010 ≥ 0,0010 Kriterium 4 a), nr. ii): Begrænsninger af indholdsstoffer, der er klassificeret i henhold til Europa-Parlamentets og Rådets forordning (EF) nr. 1272/2008 (kræftfremkaldende, mutagen, reproduktionstoksisk) (rinse-off og leave-on) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) Kriterium 4 a), nr. iii): klassificering af produktet (rinse-off og leave-on) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) Kriterium 4 b): Stoffer, hvis anvendelse er udelukket (rinse-off og leave-on) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) Kriterium 4 c): Begrænsninger af særligt problematiske stoffer (rinse-off og leave-on) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) ingen øvre grænse ((*1)) Kriterium 4 d): Duftstoffer (rinse-off) — — ingen øvre grænse ((*1)) ≥ 0,0100 — Kriterium 4 d): Duftstoffer (leave-on) — — ingen øvre grænse ((*1)) ≥ 0,0010 — Kriterium 4 e): Konserveringsmidler (rinse-off) ingen øvre grænse ((*1)) — — ≥ 0,0100 — Kriterium 4 e): Konserveringsmidler (leave-on) ingen øvre grænse ((*1)) — — ≥ 0,0010 — Kriterium 4 f): Farvestoffer (rinse-off) — ingen øvre grænse ((*1)) — ≥ 0,0100 — Kriterium 4 f): Farvestoffer (leave-on) — ingen øvre grænse ((*1)) — ≥ 0,0010 — Kriterium 4 g): UV-filtre (leave-on) — — — ≥ 0,0010 ingen øvre grænse ((*1)) ((*3)) Kriterium 6: Bæredygtigt indkøb af palmeolie, palmekerneolie og heraf afledte produkter Kriterium 6: Bæredygtigt indkøb af palmeolie, palmekerneolie og heraf afledte produkter (rinse-off) ingen øvre grænse ((*1)) ingen øvre grænse ((*1)) ingen øvre grænse ((*1)) ≥ 0,0100 ingen øvre grænse ((*1)) Kriterium 6 a): Bæredygtigt indkøb af palmeolie, palmekerneolie og heraf afledte produkter (leave-on) ingen øvre grænse ((*1)) ingen øvre grænse ((*1)) ingen øvre grænse ((*1)) ≥ 0,0010 ingen øvre grænse ((*1))

I dette bilag forstås ved:

1) »aktivt indhold« (AI): summen af organiske indholdsstoffer i produktet, ekskl. ingrediensernes vandindhold (udtrykt i gram), beregnet på grundlag af slutproduktets fuldstændige formulering. Uorganiske gnubbe- og slibemidler medregnes ikke i det aktive indhold

2) »produkter til børn«: produkter, der markedsføres til børn op til 12 år, og produkter, der markedsføres som »produkter til familien«

3) »indholdsstoffer«: alle stofferne i det kosmetiske produkt, inkl. tilsætningsstofferne (f.eks. konserveringsmidler og stabilisatorer) i råmaterialerne. Stoffer, der vides at blive frigivet fra indholdsstoffer (f.eks. formaldehyd fra konserveringsmidler og arylamin fra azofarvestoffer og azopigmenter) anses også for at være indholdsstoffer. Restprodukter, urenheder fra råvarer, udefrakommende forureninger (kontaminering), biprodukter osv. fra produktion, inkl. produktionen af råmaterialer, der forbliver i råmaterialerne ≥ 1 000 ppm (≥ 0,1000 % w/w ≥ 1 000 mg/kg), anses altid for at være indholdsstoffer, uanset koncentrationen i slutproduktet

4) »urenheder«: restprodukter, urenheder fra råvarer, udefrakommende forureninger (kontaminering), biprodukter osv. fra produktion, inkl. produktionen af råmaterialer, der forbliver i råmaterialerne/ingredienserne og/eller i slutproduktet i koncentrationer mindre end 100 ppm (0,0100 % w/w, 100 mg/kg) for så vidt angår rinse-off-produkter, og i koncentrationer mindre end 10 ppm (0,0010 % w/w, 10,0 mg/kg) for så vidt angår leave-on-produkter

5) »mikroplast«: partikler af en størrelse under 5 mm af uopløselig makromolekylær plast, der opnås via en af følgende processer: a)en polymerisationsproces såsom polyaddition eller polykondensation eller en lignende proces, hvori der anvendes monomerer eller andre udgangsstoffer b) kemisk modifikation af naturlige eller syntetiske makromolekyler c) mikrobiel fermentering

6) »primæremballage«: den emballage, der er i direkte kontakt med indholdet og udformet som den mindste salgsenhed ved distribution til slutbrugeren eller forbrugeren på salgsstedet

7) »nanomateriale«: et uopløseligt eller biopersistent og bevidst fremstillet materiale med en eller flere eksterne dimensioner eller en intern struktur i størrelsesordenen 1-100 nm, jf. forordning (EF) nr. 1223/2009 (5)

8) »sekundæremballage«: den emballage, der kan fjernes fra produktet, uden at dets kendetegn påvirkes, og er således udformet, at den på salgsstedet omslutter flere salgsenheder, uanset om sidstnævnte sælges som sådanne til slutbrugeren eller forbrugeren eller blot benyttes ved opfyldning af hylderne på salgsstedet

9) »stoffer, der har hormonforstyrrende egenskaber«: stoffer, for hvilke det er konstateret, at de har hormonforstyrrende virkninger (på menneskers sundhed og/eller miljøet) i henhold til artikel 57, stk. 1, litra f), i Europa-Parlamentets og Rådets forordning (EF) nr. 1907/2006 (6) (kandidatlisten over særligt problematiske stoffer til godkendelse) eller i henhold til Europa-Parlamentets og Rådets forordning (EU) nr. 528/2012 (7) eller (EF) nr. 1107/2009 (8).

EU-MILJØMÆRKEKRITERIER FOR KOSMETISKE PRODUKTER

Kriterium 1 — Toksicitet for organismer, der lever i vand: kritisk fortyndingsvolumen (CDV) for rinse-off-produkter

Rinse-off produktets kritiske fortyndingsvolumen (CDV) må ikke overstige følgende værdier i tabel 2:

Tabel 2

CDV-grænser

Produkt CDV (l/g AI) Shampooer, sæber, duschprodukter, barbersæber og tandpasta (fast form) 2 200 Flydende sæber og duschprodukter 10 000 Shampooer (flydende form) 11 000 Kosmetiske hygiejneprodukter til kvinder 12 000 Hårbalsam 12 000 Hårstylings- og hårbehandlingsprodukter (hårfarve), som afrenses 12 000 Hudplejeprodukter, som afrenses (exfolierende produkter) 12 000 Barberskum, -gel og -creme 12 000 Tandpasta og mundskyllemidler 12 000 Andre rinse-off-produkter 12 000

CDV skal beregnes efter følgende formel:

CDV = ∑ CDV (indholdsstof i) = ∑ vægt (i) x DF (i) x 1000/TF kronisk (i)

hvor:

vægt (i) — er vægten af indholdsstoffet (i gram) pr. gram AI (dvs. det normaliserede vægtbidrag fra indholdsstoffet til det AI) DF (i) — er det tilsatte indholdsstofs nedbrydningsfaktor (degradation factor) TF kronisk (i) — er det tilsatte indholdsstofs toksicitetsfaktor (i milligram pr. liter).

Vurdering og verifikation: Ansøgeren skal forelægge beregningen af produktets CDV. Der findes et regneark til beregning af CDV-værdien på EU-miljømærkets websted. Værdierne af DF og TF kronisk skal tages fra DID-listens del A. Hvis indholdsstoffet ikke er opført i DID-listens del A, fastsætter ansøgeren værdierne ifølge retningslinjerne i DID-listens del B og vedlægger den tilhørende dokumentation (se nærmere i tillægget).

Kriterium 2 — Bionedbrydeligheden af rinse-off-produkter

a) Overfladeaktive stoffers bionedbrydelighed

Alle overfladeaktive stoffer skal være let bionedbrydelige under aerobe forhold og bionedbrydelige under anaerobe forhold.

Følgende er undtaget fra kravet om anaerob bionedbrydelighed:

Overfladeaktive stoffer i tandpastaer, som har en rensende og/eller skummende funktion.

b) Organiske indholdsstoffers bionedbrydelighed

Indholdet af alle organiske indholdsstoffer i produktet, der er aerobt ikke-bionedbrydelige (ikke let bionedbrydelige) (aNBO) eller anaerobt ikke-bionedbrydelige (anNBO) må ikke overstige værdierne i tabel 3:

Tabel 3

aNBO- og anNBO-grænser

Produkt aNBO (mg/g AI) anNBO (mg/g AI) Shampooer, sæber, duschprodukter og tandpasta (fast form) 5 5 Fast barbersæbe 10 10 Kosmetiske hygiejneprodukter til kvinder 15 15 Hårbalsam 15 15 Flydende sæber og duschprodukter 15 15 Hårstylings- og hårbehandlingsprodukter (hårfarve), som afrenses 15 15 Hudplejeprodukter, som afrenses (exfolierende produkter) 15 15 Shampoo (flydende form) 20 20 Tandpastaer, mundskyllemidler 15 15 Barberskum, -gel og -creme 70 40 Andre rinse-off-produkter 15 15

Vurdering og verifikation: Ansøgeren skal forelægge dokumentation for bionedbrydeligheden af overfladeaktive stoffer og for beregningen af produktets aNBO og anNBO. Der findes et regneark til beregning af aNBO- og anNBO-værdier på EU-miljømærkets websted.

Der skal henvises til DID-listen for både overfladeaktive stoffers bionedbrydelighedsværdier og organiske indholdsstoffers aNBO- og anNBO-værdier. For indholdsstoffer, der ikke er opført på DID-listen, opgives relevante oplysninger fra litteratur, andre kilder eller relevante testresultater sammen med en toksikologerklæring til dokumentation for, at stofferne er aerobt og anaerobt bionedbrydelige, jf. tillægget.

Foreligger der ikke dokumentation i overensstemmelse med de ovenfor anførte krav, kan andre indholdsstoffer end overfladeaktive stoffer undtages fra kravet om anaerob bionedbrydelighed, hvis et af tre følgende betingelser er opfyldt:

1. stoffet er let nedbrydeligt med lav adsorption (A < 25 %)

2. stoffet er let nedbrydeligt med høj desorption (D > 75 %)

3. stoffet er let nedbrydeligt og ikke-bioakkumulerende.

Test af adsorption/desorption kan gennemføres i overensstemmelse med OECD-retningslinje 106.

Kriterium 3 — Akvatisk toksicitet for og bionedbrydeligheden af leave-on-produkter

Mindst 95 vægtprocent af det samlede indhold af organiske indholdsstoffer skal være:

— let nedbrydeligt (OECD 301 A-F), og/eller

— laveste akvatiske toksicitet NOEC/ECx > 0,1 mg/l eller EC/LC50 > 10,0 mg/l og ikke være bioakkumulerende, og/eller

— laveste akvatiske toksicitet NOEC/ECx > 0,1 mg/l eller EC/LC50 > 10,0 mg/l og være potentielt bionedbrydeligt (OECD 302 A-C) og/eller

— laveste akvatiske toksicitet NOEC/ECx > 0,1 mg/l eller EC/LC50 > 10,0 mg/l og ikke være biotilgængeligt (molekylvægt > 700g/mol).

UV-filtre i leave-on-produkter, der har en solbeskyttelsesfunktion er undtaget fra kravet.

Vurdering og verifikation: Ansøgeren skal forelægge dokumentation for bionedbrydeligheden og for værdierne for akvatisk toksicitet.

For indholdsstoffer, der ikke er opført på DID-listen, opgives relevante oplysninger fra litteratur, andre kilder eller relevante testresultater til dokumentation for bionedbrydeligheden/toksiciteten/bioakkumuleringspotentialet/specifikationerne for biotilgængelighed, jf. tillægget.

Kriterium 4 — Stoffer, hvis anvendelse er udelukket eller begrænset

4 a) Begrænsninger af indholdsstoffer, der er klassificeret i henhold til forordning (EF) nr. 1272/2008

i) Medmindre det er undtaget i tabel 5, må produktet ikke indeholde stoffer i koncentrationer på over 0,0100 vægtprocent for så vidt angår rinse-off-produkter, og 0,0010 vægtprocent for så vidt angår leave-on-produkter, der opfylder kriterierne for klassificering for de i tabel 4 opførte fareklasser og -kategorier og relaterede faresætningskoder i overensstemmelse med forordning (EF) nr. 1272/2008.

Hvis de er strengere, finder de generiske eller specifikke koncentrationsgrænser, der er fastlagt i overensstemmelse med artikel 10 i forordning (EF) nr. 1272/2008, anvendelse med forrang.

Tabel 4

Fareklasser og -kategorier og relaterede faresætningskoder, hvis anvendelse er begrænset

Akut toksicitet Kategori 1 og 2 Kategori 3 H300 Livsfarlig ved indtagelse H301 Giftig ved indtagelse H310 Livsfarlig ved hudkontakt H311 Giftig ved hudkontakt H330 Livsfarlig ved indånding H331 Giftig ved indånding H304 Kan være livsfarligt, hvis det indtages og kommer i luftvejene EUH070 Giftig ved kontakt med øjnene Specifik målorgantoksicitet Kategori 1 Kategori 2 H370 Forårsager organskader H371 Kan forårsage organskader H372 Forårsager organskader ved længerevarende eller gentagen eksponering H373 Kan forårsage organskader ved længerevarende eller gentagen eksponering Respiratorisk sensibilisering eller hudsensibilisering ((*1)) Kategori 1A Kategori 1B H317 Kan forårsage allergisk hudreaktion H317 Kan forårsage allergisk hudreaktion H334 Kan fremkalde allergi- eller astmasymptomer eller åndedrætsbesvær ved indånding H334 Kan fremkalde allergi- eller astmasymptomer eller åndedrætsbesvær ved indånding Farlig for vandmiljøet Kategori 1 og 2 Kategori 3 og 4 H400 Meget giftig for vandlevende organismer H412 Skadelig for vandlevende organismer, med langvarige virkninger H410 Meget giftig med langvarige virkninger for vandlevende organismer H413 Kan forårsage langvarige skadelige virkninger for vandlevende organismer H411 Giftig for vandlevende organismer, med langvarige virkninger Farlig for ozonlaget H420 Skader folkesundheden og miljøet ved at ødelægge ozon i den øvre atmosfære





Tabel 5

Undtagelser fra begrænsninger af indholdsstoffer, der er klassificeret i henhold til forordning (EF) nr. 1272/2008 og gældende betingelser

Type stof Anvendelsesområde Undtagne fareklasser og -kategorier og faresætningskoder Betingelser for undtagelse Overfladeaktive stoffer Rinse-off-produkter og leave-on-produkter H412: Skadelig for vandlevende organismer, med langvarige virkninger Samlet koncentration < 20 % w/w i slutproduktet Natriumfluorid Mundplejeprodukter, som afrenses H301: Giftig ved indtagelse Kun i mundplejeprodukter (mundskyllemidler og tandpasta)

ii) Medmindre det er undtaget i tabel 7, må hverken slutproduktet eller ingredienserne indeholde stoffer, der opfylder kriterierne for klassifikation med en af de i tabel 6 opførte faresætningskoder, uanset koncentrationen. Tabel 6 Fareklasser og -kategorier og relaterede faresætningskoder, hvis anvendelse er udelukket Kræftfremkaldende, mutagen eller reproduktionstoksisk Kategori 1A og 1B Kategori 2 H340 Kan forårsage genetiske defekter H341 Mistænkt for at forårsage genetiske defekter H350 Kan fremkalde kræft H351 Mistænkt for at fremkalde kræft H350i Kan fremkalde kræft ved indånding H360F Kan skade forplantningsevnen H361f Mistænkt for at skade forplantningsevnen H360D Kan skade det ufødte barn H361d Mistænkt for at skade det ufødte barn H360FD Kan skade forplantningsevnen. Kan skade det ufødte barn H361fd Mistænkt for at skade forplantningsevnen. Mistænkt for at skade det ufødte barn H360Fd Kan skade forplantningsevnen. Mistænkt for at skade det ufødte barn H362 Kan skade børn, der ammes H360Df Kan skade det ufødte barn. Mistænkt for at skade forplantningsevnen Tabel 7 Undtagelser fra begrænsninger af stoffer, der er klassificeret som CRM (kræftfremkaldende, mutagene eller reproduktionstoksiske) i henhold til forordning henhold til (EF) nr. 1272/2008 og de gældende betingelser Type stof Anvendelsesområde Undtagne fareklasser og -kategorier og faresætningskoder Betingelser for undtagelse Titandioxid (nanoform) UV-filtre i leave-on-produkter, der har en solbeskyttelsesfunktion H351: Mistænkt for at fremkalde kræft Skal overholde SCCS/1516/13, SCCS/1580/16 og SCCS/1583/17. Må ikke anvendes i pulver- eller sprayform

iii) Indholdsstoffer, der er klassificeret som farlige for miljøet i henhold til forordning (EF) nr. 1272/2008 kan anvendes i produktet, dog maksimalt: 100·c [H410] + 10·c [H411] +c [H412] ≤ 2,5 % hvor c er det klassificerede stofs andel af produktet, målt i vægtprocent. Der gælder følgende undtagelser: — zinkforbindelser (klassificeret som H410) kan imidlertid anvendes i zinksalve/-creme, der markedsføres til at hele irriteret hud, med op til 25 % og kan i sådanne tilfælde undtages fra beregningen — overfladeaktive stoffer (klassificeret som H412) er undtaget fra kravet.

Kriterium 4 a) gælder ikke for stoffer, der er omfattet af artikel 2, stk. 7, litra a) og b), i forordning (EF) nr. 1907/2006, som fastsætter kriterier for undtagelsen af stoffer i samme forordnings bilag IV og V fra krav vedrørende registrering, downstreambrugere og evaluering. For at afgøre om denne undtagelse finder anvendelse, skal ansøgeren screene alle stoffer og blandinger i slutproduktet.

4 b) Stoffer, hvis anvendelse er udelukket

Følgende stoffer må ikke anvendes i produktet, uanset koncentrationen, hverken som en del af formuleringen, som en del af en blanding, der indgår i formuleringen, eller som urenheder:

i) alkylphenolethoxylater (APEO) og andre alkylphenolderivater [1]

ii) butylhydroxytoluen (BHT) [2] og butylhydroxyanisol (BHA)

iii) cocamide DEA

iv) deltamethrin

v) diethylentriaminpentaeddikesyre (diethylentriaminpentaacetic acid, DTPA) og salte heraf

vi) ethylendiamintetraeddikesyre (ethylendiamintetra acetic acid, EDTA) og salte heraf samt ikke let bionedbrydelige phosphonater [3]

vii) mikroplast og mikroperler (microbeads)

viii) mineralolier med mættede kulbrinter (MOSH) og mineralolier med aromatiske kulbrinter (MOAH) i læbeplejeprodukter, medmindre anbefalingerne fra (9) Cosmetic Europe vedrørende mineralolier er overholdt

ix) nanomaterialer, medmindre de anvendes i henhold til de betingelser, der er fastsat for nanomaterialer i bilag III, IV og VI i forordning (EF) nr. 1223/2009

x) nitromoskus og polycyklisk moskus

xi) perfluorerede og polyfluorerede stoffer

xii) phthalater

xiii) resorcinol

xiv) natriumhypochlorit, chloramin og natriumchlorit

xv) sodiumlaurylsulfat (SLS) i tandpastaprodukter

xvi) natriumphosphat, dihydrat dinatriumphosphat, heptahydrat trinatriumorthophosphat og phosphorsyre, trinatriumsalt, dodecahydrat [4]

xvii) stoffer, der har hormonforstyrrende egenskaber

xviii) følgende duftstoffer: benzylsalicylat, butylphenylmetylpropional, tetramethylacetyloctahydranophthalener (OTNE)

xix) følgende isoflavoner: daidzein, genistein

xx) følgende konserveringsmidler: benzalkoniumchlorid, konserveringsmidler, der frigiver formaldehyd, isothiazolinoner, kojisyre, parabener, triclocarban, triclosan

xxi) følgende UV-filtre: benzophenon, benzophenon-1, benzophenon-2, benzophenon-3, benzophenon-4, benzophenon-5, ethylhexylmethoxycinnamat, homosalat, octocrylen

xxii) triphenylphosphat.

Bemærkninger:

[1] Stoffets betegnelse = »Alkylphenol«, under: https://echa.europa.eu/es/advanced-search-for-chemicals

[2] BHT må stadig anvendes i parfumer under forudsætning af, at det samlede BHT-indhold i parfumen er under 100 ppm, og at den samlede BHT-koncentration i slutproduktet er under 0,0010 % w/w.

[3] Ikke let bionedbrydelige phosphonater må stadig anvendes i faste rinse-off-produkter, op til en samlet koncentration på 0,0600 vægtprocent.

[4] Disse stoffer kan tillades, hvis de er tilstede i form af urenheder, men op til en samlet koncentration på 500 ppm i produktformuleringen.

4 c) Begrænsninger af særligt problematiske stoffer (SVHC)

Stoffer, som opfylder kriterierne i artikel 57 i forordning (EF) nr. 1907/2006, som er identificeret efter den procedure, der er beskrevet i artikel 59 i nævnte forordning, og som er optaget på kandidatlisten over særligt problematiske stoffer til godkendelse, må ikke anvendes i produktet, uanset koncentration.

4 d) Duftstoffer

i) Produkter til børn må ikke indeholde duftstoffer. Kriterium 4 d), nr. i), gælder ikke for tandpasta markedsført til børn.

ii) Produkter, der markedsføres som »mild/sensitiv« må ikke indeholde duftstoffer.

iii) Stoffer, der er optaget i tabel 13-1 i VKF's udtalelse om duftallergener i kosmetiske produkter (10) må ikke anvendes i EU-miljømærkeprodukter i koncentrationer på over 0,0100 % for så vidt angår rinse-off-produkter, og 0,0010 % for så vidt angår leave-on-produkter.

iv) Alle stoffer og blandinger, der tilsættes produktet som duftstof, skal være fremstillet og håndteret i henhold til retningslinjerne fra International Fragrance Association (IFRA). Disse retningslinjer ligger på IFRA's websted: http://www.ifrafragrance.org/. Producenten skal følge anbefalingerne i IFRA's regelsæt om forbud, begrænset anvendelse og særlige renhedskriterier for materialer.

4 e) Konserveringsmidler

i) Konserveringsmidler klassificeret som H317 eller H334 er forbudte uanset koncentrationen.

ii) Konserveringsmidler i produktet må ikke kunne fraspalte eller nedbrydes til stoffer, der er klassificeret i overensstemmelse med kriterium 4 a).

iii) Produktet må indeholde konserveringsmidler, forudsat at disse ikke er bioakkumulerende. Et konserveringsmiddel anses for ikke at være bioakkumulerende, hvis BCF < 500 eller log Kow < 4,0. Hvis både BCF- og log Kow-værdier foreligger, anvendes den største målte værdi.

iv) Konserveringsmidler, der anvendes i produkter, som er i kontakt med munden (f.eks. tandpasta, mundskyllemidler, læbeplejeprodukter, neglelak) skal være godkendt som fødevaretilsætningsstof i overensstemmelse med Europa-Parlamentets og Rådets forordning (EF) nr. 1333/2008 (11).

4 f) Farvestoffer

i) Farvestoffer klassificeret som H317 eller H334 er forbudte uanset koncentrationen.

ii) Farvestoffer i produktet må ikke være bioakkumulerende. Et farvestof anses for ikke at være bioakkumulerende, hvis BCF < 500 eller log Kow < 4,0. Hvis både BCF- og log Kow-værdier foreligger, anvendes den største målte værdi. Det er ikke nødvendigt at forelægge dokumentation for bioakkumuleringspotentialet for farvestoffer, der er godkendt til anvendelse i fødevarer.

iii) Farvestoffer, der anvendes i produkter, som er i kontakt med munden (f.eks. tandpasta, mundskyllemidler, læbeplejeprodukter, neglelak) skal være godkendt som fødevaretilsætningsstof i overensstemmelse med forordning (EF) nr. 1333/2008.

iv) Indholdet af barium, bismuth, cadmium, cobalt, hexavalent chrom (Chromium VI), bly og nikkel, der forekommer som urenhed i dekorativ kosmetik og hårfarve, skal begrænses til koncentrationer under 10 ppm. Indholdet af kviksølv, der forekommer som urenhed i dekorativ kosmetik og hårfarve, skal begrænses til koncentrationer under 1 ppm.

4 g) UV-filtre

UV-filtre må kun tilsættes til leave-on-produkter, der har til formål at skærme brugeren fra solen, dvs. solcreme og produkter til flere formål, der har en solbeskyttelsesfunktion. UV-filtre må kun beskytte brugeren — ikke produktet.

Ingen af UV-filtrene i produktet må være bioakkumulerende (BCF < 500/log Kow < 4,0) eller skal have en lavest målt toksicitet på NOEC/ECx > 0,1 mg/l eller EC/LC50 > 10,0 mg/l.

Vurdering og verifikation: Ansøgeren skal forelægge en underskrevet erklæring om, at alle ovenstående kriterier er opfyldt, støttet af erklæringer fra leverandører for så vidt angår kriterium 4 a), nr. ii), kriterium 4 e), 4 f) og 4 g), foruden følgende dokumentation:

For at påvise overensstemmelse med kriterium 4 a), 4 b) og 4 c) skal ansøgeren forelægge:

i) SDS'et for stoffer/blandinger og deres koncentration i slutproduktet

ii) en skriftlig bekræftelse på, at kriterium 4 a), 4 b) og 4 c) er opfyldt.

Hvad angår stoffer, der er undtaget fra kriterium 4 a) (se bilag IV og V til forordning (EF) nr. 1907/2006), vil en erklæring fra ansøgeren herom være tilstrækkelig.

For mineralolier med mættede kulbrinter (MOSH) og mineralolier med aromatiske kulbrinter (MOAH) i kriterium 4 b) skal der påvises overensstemmelse med anbefalingerne7fra Cosmetic Europe vedrørende mineralolier.

Hvad angår kriterium 4 c) skal der henvises til den seneste liste over særligt problematiske stoffer pr. ansøgningsdatoen (12).

For at påvise overensstemmelse med kriterium 4 d) skal ansøgeren forelægge en underskrevet erklæring om overholdelse, eventuelt sammen med en erklæring fra producenten af duftstoffet.

For at påvise overensstemmelse med kriterium 4 e) skal ansøgeren forelægge: kopier af SDS for alle tilsatte konserveringsmidler samt oplysninger om deres BCF- og/eller log Kow-værdier.

For at påvise overensstemmelse med kriterium 4 f) skal ansøgeren forelægge: kopier af SDS for alle tilsatte farvestoffer sammen med oplysninger om deres BCF- og/eller log Kow-værdier eller dokumentation for, at de er godkendt til anvendelse i fødevarer.

For at påvise overensstemmelse med kriterium 4 g) skal ansøgeren forelægge: kopier af SDS for alle UV-filtre sammen med oplysninger om deres BCF- og/eller log Kow-værdier eller lavest tilgængelige NOEC/ECx/EC/LC50-værdi. Derudover skal der forelægges en erklæring om, at nano TiO2, såfremt det anvendes, opfylder betingelserne i bilag VI i forordning (EF) nr. 1223/2009.

Ovenstående dokumentation kan endvidere forelægges direkte for de ansvarlige organer af enhver leverandør i ansøgerens produktforsyningskæde (product supply chain).

Kriterium 5 – Emballage

For at et rinse-off-produkt kan certificeres som andet end tandpasta, skal det have en minimumsvolumen på 150 ml.

a) Primæremballage

Primæremballagen er i direkte kontakt med indholdet.

Der tillades ingen yderligere emballage om produktet, som det sælges, f.eks. pap omkring en flaske; dog tillades en sekundæremballage, som omslutter produktet og dets refillbeholder, og produkter, der omfatter flere elementer. Hvad angår rinse-off-produkter, til privat brug, der sælges med en pumpe, som ikke kan åbnes uden at ødelægge beholderen, skal der tilbydes en refillløsning i samme eller højere primæremballagekapacitet.

Bemærkninger: Papkasser, der anvendes til at transportere produkterne ud i detailbutikkerne anses ikke for at være sekundæremballage.

Vurdering og verifikation: Ansøgeren skal forelægge en underskrevet erklæring og relevant dokumentation (f.eks. billeder af produktet, som det markedsføres).

b) Emballage/produktforhold (PIR)

Emballage/produktforholdet (PIR) skal være mindre end 0,20 g emballage pr. gram produkt for hver enkelt af de emballager, produktet sælges i. Produkter i aerosolbeholdere af metal er undtaget fra dette krav. PIR beregnes således (særskilt for hver emballage):

PIR = (W + (Wrefill × F) + N + (Nrefill × F))/(D + (Drefill × F))

hvor:

W — er emballagens vægt (den primære + en forholdsmæssig andel af den sekundære [1], inkl. etiketter) (g) Wrefill — er refillemballagens vægt (den primære + en forholdsmæssig andel af den sekundære [1], inkl. etiketter) (g) N — er vægten af ikke-fornyelig og ikke-genanvendt emballage (den primære + en andel af den sekundære [1], inkl. etiketter) (g) Nrefill — er vægten af ikke-fornyelig og ikke-genanvendt refillemballage (den primære + en andel af den sekundære [1], inkl. etiketter) (g) D — er vægten af produkt i brugsemballagen (g) Drefill — er vægten af produkt i refillemballagen (g) F — er det antal refillemballager, der går til for at nå hele den genpåfyldelige mængde; det beregnes således: F = V × R/Vrefill

hvor:

V — er brugsemballagens kapacitet i volumen (ml) Vrefill — er refillemballagens kapacitet i volumen (ml) R — er den genpåfyldelige mængde. Dette er det antal gange, brugsemballagen kan genpåfyldes. Hvis F ikke bliver et helt tal, skal der rundes op til nærmeste hele tal.

Tilbydes der ingen refill, beregnes PIR således:

PIR = (W + N)/D

Producenten skal oplyse, hvor mange gange der forventes at kunne genpåfyldes, eller benytte standardværdien R = 5 for plast og R = 2 for pap.

Primæremballage, der er lavet af mere end 80 % genanvendt materiale er undtaget fra dette krav.

Følgende gælder for dekorativ kosmetik:

PIR = Σ(Wpackaging, + Wnot-recycled,i)/2* Wproduct, total ≤ 0,80

hvor:

Wpackaging, i — er vægten af emballagekomponent i Wnon-recycled, i — er vægten af ikke-genanvendt materiale i pakkekomponenten i (hvis der ikke er genanvendt materiale i emballagen er Wnon-recycled = Wpackaging) Wproduct, total — er vægten af det samlede produkt (emballage plus indhold)

Bemærkninger: [1] Den forholdsmæssige andel af multipakemballagen (f.eks. 50 % af den samlede multipakemballages vægt, hvis to produkter sælges sammen).

Vurdering og verifikation: Ansøgeren skal forelægge beregningen af produktets PIR. Der findes et regneark til beregning heraf på EU-miljømærkets websted. Hvis produktet sælges i forskellige emballager (dvs. af forskellig størrelse), skal der forelægges en beregning for hver af de emballagestørrelser, der ansøges om EU-miljømærke til. Ansøgeren skal forelægge en underskrevet erklæring fra producenten af emballagen om emballagens indhold af genanvendt materiale fra led efter forbrugerleddet eller materiale fra fornybare kilder og en beskrivelse af et eventuelt refillsystem (arten af refill, volumen). For at få godkendt refillemballagen skal ansøgeren eller forhandleren påvise, at refillerne kan købes på markedet. Ansøgeren skal forelægge tredjepartsverifikation og sporbarhed for indholdet af genanvendt materiale fra forbrugsprodukter. Genanvendelsescertifikater udstedt til genanvendelsesvirksomheder i henhold til en certificeringsordning, der følger standard EN 15343 kan anvendes til støtte for verifikationen. Produktionscertifikater udstedt til forarbejdningsvirksomheder i henhold til en certificeringsordning, der følger en metode for kontrolleret blanding som beskrevet i ISO 22095 kan anvendes til støtte for verifikationen.

c) Oplysninger på og udformning af primæremballage

i) Oplysninger på primæremballagen

Dosering og refill:

Ansøgeren skal angive den korrekte dosering eller en passende mængde til anvendelse på etiketten på primæremballagen sammen med følgende sætning:

»Anvendelse af korrekt dosering af produktet minimerer miljøpåvirkningerne og sparer penge.«

Hvis den korrekte dosering ikke kan fastsættes for et bestemt produkt, fordi det afhænger af forbrugerforhold (f.eks. hårets længde), skal følgende sætning anvendes i stedet:

»Dosér produktet med omtanke for at undgå unødigt overforbrug.«

Hvis emballagen er genpåfyldelig, skal ansøgeren supplere oplysningerne med en henvisning til at anvende refill for at minimere miljøpåvirkningerne og spare penge.

Oplysninger om bortskaffelse af tom emballage:

Ansøgeren skal tilføje en sætning eller et piktogram om bortskaffelse af den tomme emballage (f.eks. »Den tomme emballage/beholder bortskaffes som genanvendeligt affald«).

Bemærkninger: Produkter, hvis dimensioner (f.eks. mangel på plads eller ulæselig tekst) ikke tillader, at sådanne oplysninger vises, er undtaget fra dette krav.

ii) Udformning af primæremballagen

Rinse-off-produkter:

Primæremballagen skal være således udformet således:

a) at korrekt dosering er let, f.eks. ved anvendelse af en pumpe [1] eller ved at sikre, at åbningen ikke er for stor. Refills er undtaget fra dette krav

b) at det sikres, at beholderen let kan tømmes for mindst 95 % af produktet. Restmængden af produktet i beholderen (R) skal være mindre end 5 % og beregnes således: R = ((m2 — m3)/(m1 — m3)) × 100 (%) hvor: m1 — er vægten af primæremballage og produkt (g) m2 — er vægten af primæremballage og produktrest ved normal brug (g) m3 — er vægten af tømt og rengjort primæremballage (g). Rinse-off-produkter, hvis primæremballage kan åbnes manuelt og restproduktet fjernes med vand, er undtaget fra kravet i b). Leave-on-produkter:

a) Beholdere til balsam, som ikke afrenses, skal have et tømningspotentiale på 90 % eller have et låg, der kan fjernes uden brug af redskaber.

b) Beholdere til creme skal have et tømningspotentiale på 90 % eller have et læg, der kan fjernes uden brug af redskaber.

Restmængden for disse leave-on-produkter, i beholderen (R), som skal være mindre end 10 %, beregnes i henhold til den formelen for rinse-off-produkter.

Bemærkninger: [1] For så vidt angår flydende håndsæbe, må pumper og dispensere, der sælges sammen med produktet, ikke levere mere end 2 g (eller 3 ml) sæbe pr. fulde tryk.

Vurdering og verifikation: Ansøgeren skal forelægge en beskrivelse af doseringsanordningen (f.eks. en skematisk oversigt, billeder…), en testrapport med resultaterne af målinger af den mængde af det kosmetiske produkt, der bliver tilbage i emballagen, og et billede af produktemballagen i høj opløsning, som tydeligt viser de sætninger, der er angivet i kriterium 5 c), nr. i) (hvis det er relevant). Ansøgeren skal forelægge dokumentation for, hvilke af kravene under kriterium 5 c), nr. i), der gælder for deres produkt(er). Testproceduren for måling af restmængden er beskrevet i den brugervejledning (User Manual), der findes på EU-miljømærkets websted.

d) Udformning af plastemballage med henblik på genanvendelse

Plastemballage skal være udformet således, at genanvendelse lettes, idet potentielle forureninger og uforenelige materialer, der vides at vanskeliggøre adskillelse eller oparbejdning eller at reducere genbrugsmaterialers kvalitet, undgås. Etiket eller sleeve samt lukkeanordning og et eventuelt spærrelag må ikke indeholde de materialer og komponenter, der er anført i tabel 8, hverken hver for sig eller tilsammen.

Tandpastatuber, pumper og aerosolbeholdere er undtaget fra dette krav.

Tabel 8

Materialer og komponenter, der ikke er tilladt i dele af emballager

Del af emballagen Udelukkede materialer eller komponenter (*1) Etiket eller sleeve — Etiket eller sleeve af PS sammen med PET-, PP- eller HDPE-emballage — Etiket eller sleeve af PVC sammen med PET-, PP- eller HDPE-emballage — Etiket eller sleeve af PETG sammen med PET-emballage — Etiket eller sleeve af PET (undtagen LDPET (< 1 g/cm3)) sammen med PET-emballage — Andre plastikmaterialer til sleeves/etiketter med en densitet på > 1 g/cm3 anvendt sammen med PET-emballage — Andre plastikmaterialer til sleeves/etiketter med en densitet på > 1 g/cm3 anvendt sammen med PP- eller HDPE-emballage — Etiketter eller sleeves, der er metalliseret eller smeltet fast til selve emballagen (in-mould labelling). — PS-etiketter (trykfølsomme), medmindre klæbemidlet kan udledes i vand under vaskebetingelser i forbindelse med genanvendelsesprocessen. — PET-PSL-etiketter, medmindre klæbemidlet kan udledes i vand under vaskebetingelser i forbindelse med genanvendelsesprocessen og ikke har reaktivering. Lukkeanordning — Lukkeanordning af PS sammen med PET-, PP- eller HDPE-emballage — Lukkeanordning af PVC sammen med PET-, PP- eller HDPE-emballage — Lukkeanordning og/eller lukkeanordningsmateriale af PETG med en densitet på over 1 g/cm3 sammen med PET-emballage — Lukkeanordninger (eller dele heraf) af metal, glas eller EVA — Lukkeanordninger (eller dele heraf) af silicone. Dog ikke lukkeanordninger af silicone med en densitet på < 1 g/cm3 sammen med PET-emballage og lukkeanordninger af silicone med en densitet på > 1 g/cm3 sammen med PP- eller HDPE-emballage — Metalfolier og -forseglinger, der bliver siddende på flasken eller dens lukkeanordning, efter at produktet har været åbnet Spærrelag — Polyamid, EVOH, leveret med båndlag lavet af en anden polymer end den, der er anvendt til selve emballagen, og funktionelle polyolefiner samt metalliserede og lyshindrende spærrelag

Vurdering og verifikation: Ansøgeren skal fremsende en erklæring om, at kriteriet er opfyldt, hvori der er en detaljeret beskrivelse, understøttet af dokumentation fra producenten, af emballagens materialesammensætning, dvs. af beholder, etiket eller sleeve, klæbemidler, lukkeanordning og spærrelag samt et eksemplar af primæremballagen.

Kriterium 6 — Bæredygtigt indkøb af palmeolie, palmekerneolie og heraf afledte produkter

Er der helt specifikt tale om fornyelige ingredienser, der stammer fra palmeolie eller palmekerneolie eller heraf afledte produkter, skal 100 vægtprocent af de anvendte fornyelige ingredienser opfylde kravene i en certificeringsordning for bæredygtig produktion, som støttes af multiinteressentorganisationer med en bred medlemsskare, herunder ikkestatslige organisationer (NGO'er), erhvervslivet, finansielle institutioner og statslige myndigheder, og som tager højde for miljøpåvirkninger på jordbund, biodiversitet, lagre af organisk kulstof i jorden og bevarelse af naturressourcer.

Vurdering og verifikation: For at påvise overensstemmelse skal der forelægges dokumentation i form af tredjepartssporbarhedscertificeringer, der bekræfter, at de råvarer, der anvendes i produktet eller til fremstillingen af det, stammer fra bæredygtigt forvaltede plantager. RSPO-certifikater og alle tilsvarende eller strengere ordninger for bæredygtig produktion, der påviser overensstemmelsen med følgende modeller, accepteres for palmeolie og palmekerneolie:

— indtil den 1. januar 2025 identitetsbevarelse, adskillelse og massebalance

— efter den 1. januar 2025 identitetsbevarelse og massebalance.

RSPO-certifikater og alle tilsvarende eller strengere ordninger for bæredygtig produktion, der påviser overensstemmelsen med følgende modeller, accepteres for palmeolie og heraf afledte produkter: identitetsbevarelse, adskillelse og massebalance.

For så vidt angår palmeolie, palmekerneolie og heraf afledte produkter skal der forelægges en massebalanceberegning af genbruget og/eller fakturaer/følgesedler fra råmaterialeproducenten til dokumentation for, at andelen af certificeret råmateriale svarer til mængden af certificerede råmaterialer til palmeolien, palmekerneolien og/eller deres derivater. Alternativt skal der forelægges en erklæring fra råmaterialeproducenten til dokumentation for, at al indkøbt palmeolie, palmekerneolie og/eller heraf afledte produkter er certificeret. De ansvarlige organer kontrollerer hvert år gyldigheden af certifikaterne for hvert certificeret produkt/hver certificeret ingrediens [1].

Bemærkninger: [1] Dette kan verificeres via RSPO's websted, hvor status for certifikatet vises i realtid: https://www.rspo.org/certification/search-for-supply-chain-certificate-holders

Kriterium 7 — Brugsegnethed

Det skal enten ved laboratorietest eller en forbrugertest påvises, at produktet kan udfylde sin primære funktion (f.eks. rense eller pleje) og eventuelt påståede sekundære funktioner (f.eks. mod skæl, farvebevarende, mild/sensitiv). Test skal udføres i overensstemmelse med »Guidelines for the Evaluation of the Efficacy of Cosmetic Products« (13) og instrukserne i brugervejledningen på EU-miljømærkets websted.

Der skal udføres test med den dosering, som ansøgeren har angivet [1]. Der skal som minimum udføres test af produktets effektivitet/præstation og brugervenlighed. Hvis en anerkendt, standardiseret laboratorietest er til rådighed (f.eks. Kommissionens henstilling 2006/647 (14) om solbeskyttelsesmidler), skal denne anvendes, idet forbrugertest ikke anses for at være ækvivalente. Testene skal føre til en konklusion, der tydeligt viser, hvordan testresultaterne påviser hver enkelt testet parameter/egenskab.

Hvis nationale retningslinjer om fluorindholdet i tandpasta er til rådighed, skal disse følges. Fluorfri tandpasta, som af en uafhængig part er vurderet til at være ligeså beskyttende som tandpasta, der indeholder fluor, er undtaget.

Laboratorietest skal som minimum omfatte følgende parametre:

— hvordan/hvorfor testmetoden blev valgt, og hvordan den kan bruges til at dokumentere produktets præstation/kvalitet

— de parametre og/eller egenskaber, der blev testet, og hvorfor disse blev valgt.

Hvis der ikke er laboratorietest til rådighed, kan der anvendes en forbrugertest. I så fald skal forbrugerne adspørges om produktets effektivitet/præstation sammenlignet med et tilsvarende, markedsledende produkt. Spørgsmålene til forbrugerne skal mindst omhandle følgende aspekter:

1) Hvor godt præsterer produktet sammenlignet med et markedsledende produkt under anvendelse af den samme dosering?

2) Hvor nemt er produktet at anvende og rense af/ud (for rinse-off-produkter) af håret og/eller huden sammenlignet med et markedsledende produkt?

Forbrugertest skal omfatte minimum 20 forbrugere, og mindst 80 % af dem skal som minimum være ligeså tilfredse med det testede produkt som med et tilsvarende, markedsledende produkt.

Bemærkninger: [1] den dosering, der anvendes, skal være den samme, som den der er anvendt for kriterium 5 c), nr. i). Hvis den korrekte dosering ikke kunne fastsættes i kriterium 5 c), nr. i), skal ansøgeren angive, hvilken dosering, der er anvendt til udførelsen af testen og begrunde valget.

Vurdering og verifikation: Ansøgeren skal dokumentere den testprotokol (laboratorietest) eller forbrugertest), der er fulgt med henblik på test af produktets effektivitet. Ansøgeren skal fremsende de resultater af protokollen, som påviser, at produktet udfylder den primære funktion og de sekundære funktioner, der anprises på produktets etiket eller emballage.

Laboratorietest gennemført i overensstemmelse med forordning (EF) nr. 1223/2009 og Kommissionens forordning (EU) nr. 655/2013 (15) kan anvendes til at påvise, at produktet udfylder sin primære funktion og de sekundære funktioner, der anprises. Det er ikke nødvendigt at gennemføre nye specifikke test for at påvise en funktion, der er blevet påvist tidligere.

Kriterium 8: Oplysninger på EU-miljømærket for kosmetiske produkter

Det valgfrie mærke med rubrik skal indeholde følgende oplysninger:

— »Opfylder strenge krav om skadelige stoffer«

— »Testet for effektivitet«

— »Reduceret emballage«.

Ansøgeren skal følge instrukserne om korrekt anvendelse af logoet for EU-miljømærket, der fremgår af retningslinjerne for EU-miljømærkelogoet:

http://ec.europa.eu/environment/ecolabel/documents/logo_guidelines.pdf

Vurdering og verifikation: Ansøgeren skal forelægge en erklæring om, at dette kriterium er opfyldt, suppleret af et højopløseligt billede af produktemballagen, der tydeligt viser logoet, registrerings-/licensnummeret og, hvis det er relevant, de erklæringer, der kan vises sammen med logoet.

(1) http://ec.europa.eu/environment/ecolabel/documents/did_list/didlist_part_a_da.pdf

http://ec.europa.eu/environment/ecolabel/documents/did_list/didlist_part_b_da.pdf.

(2) Ved DID-nr. forstås indholdsstoffets nummer på DID-listen.

(3) Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

((*1)) Ved »ingen øvre grænse« forstås: alle stoffer uanset koncentration (analytisk detektionsgrænse) med undtagelse af urenheder, som kan være til stede i en koncentration på op til 0,0100 % w/w af den endelige formulering for så vidt angår rinse-off-produkter, og op til 0,0010 % w/w af den endelige formulering for så vidt angår leave-on-produkter.

((*2)) For konserveringsmidler og farvestoffer, der er klassificeret som H317 og H334, er grænseværdien »ingen øvre grænse«.

((*3)) Gælder kun for UV-filtre.

(4) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

(5) Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (EUT L 342 af 22.12.2009, s. 59).

(6) Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

(7) Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (EUT L 167 af 27.6.2012, s. 1).

(8) Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

((*1)) Følgende stoffer er undtaget: enzymer (inkl. stabilisatorer og konserveringsmidler enzymråmaterialet), hvis de er i flydende form eller granulatkapsler; α-tocopherylacetat; amidoamin, hvis højst 0,3 % som en forurening i cocamidopropyl betaine (CAPB). For så vidt angår farvestoffer og konserveringsmidler tildelt fareklasse H317 eller H334 gælder kravet uanset koncentrationen.

(9) https://www.cosmeticseurope.eu/files/3715/3907/8160/Recommendation_14_Mineral_Hydro_Carbons.pdf.

(10) https://ec.europa.eu/health/scientific_committees/consumer_safety/docs/sccs_o_102.pdf

(11) Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).

(12) http://echa.europa.eu/chem_data/authorisation_process/candidate_list_table_en.asp.

(*1) EVA — ethylenvinylacetat, EVOH — ethylenvinylalkohol, HDPE — polyethylen med høj densitet, LDPET — polyethylenterephtalat med lav densitet, PET — polyethylenterephtalat, PETC — krystallinsk polyethylenterephtalat, PETG — glycolmodificeret polyethylenterephthalat, PP — polypropylen, PS — polystyren, PSL — trykfølsomme etiketter, PVC — polyvinylchlorid

(13) Tilgængelig online her: https://www.cosmeticseurope.eu/files/4214/6407/6830/Guidelines_for_the_Evaluation_of_the_Efficacy_of_Cosmetic_Products_-_2008.pdf.

(14) Kommissionens henstilling af 22. september 2006 om effektiviteten af solbeskyttelsesmidler og om angivelser i forbindelse hermed.

(15) Kommissionens forordning (EU) nr. 655/2013 af 10. juli 2013 om fastsættelse af fælles kriterier for underbygning af anprisninger i forbindelse med kosmetiske produkter (EUT L 190 af 11.7.2013, s. 3).